Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 585/12/4401	Komárno, 9.10.2012
EEČ : 2-30-194-2012

U Z N E S E N I E

Trestná vec:	obvinený XXXXX 
Prečin:	Krádež v spolupáchateľstve v štádiu pokusu podľa § 20 k §14 odsek 1 k  § 212 odsek 2 písmeno a) Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Komárno
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
na tom skutkovom základe, že dňa 8. júna 2012 o 01.00 hod v XXXXX na XXXXX ulici číslo XXXXX, vnikol spolu s ďalšími samostatne trestne stíhanými osobami XXXXX a XXXXX, po predchádzajúcej spoločnej dohode, do areálu výkupne zberných surovín tým spôsobom, že preliezli oplotenie riadne uzamknutého areálu, prešli k budove skladu, kde obvinený XXXXX vypol poistky hlavného spínača elekriny, následne s pomocou kovového páčidla odstránili riadne uzamknutý visiaci zámok na dverách skladu, kde na zemi neďaleko dverí zbadali uskladnenú meď o hmotnosti 51,5 kg ako aj dve biele vrecia, do ktorých meď za účelom odcudzenia naložili, pričom boli následne hliadkou Obvodného oddelenia Policajného zboru  XXXXX prichytení, čím poškodenej spoločnosti XXXXX., so sídlom XXXXX, XXXXX, IČO: XXXXX spôsobili poškodením visiaceho zámku zn. FAB škodu vo výške 5,-eur a v prípade odcudzenia medi by spôsobili poškodenej spoločnosti škodu vo výške  254,55,-eur a odcudzením dvoch bielych vriec škodu vo výške 0,90,-eur,

lebo je trestné stíhanie neprípustné podľa § 9 odsek 1 písmeno d) Trestného zákona, nakoľko obvinený zomrel
Odôvodnenie:
          Poverený príslušník Policajného zboru,  Obvodného oddelenia XXXXX, Odboru poriadkovej polície Okresného riaditeľstva Policajného zboru v XXXXX  (ďalej len „policajt )  v konaní pod ČVS: XXXXX uznesením zo dňa 8. júna 2012 vzniesol obvinenie XXXXX, XXXXX a XXXXX pre prečin krádeže v spolupáchateľstve v štádiu pokusu podľa § 20 Trestného zákona k § 14 odsek 1 Trestného zákona k § 212 odsek 2 písmeno a) Trestného zákona  na skutkovom základe uvedenom vo výrokovej časti tohto uznesenia. 

V prípravnom konaní bolo vykonané dokazovanie výsluchom obvinených XXXXX, XXXXX a XXXXX, splnomocneného zástupcu poškodenej spoločnosti XXXXX, svedkov - službukonajúcich členov hliadky Obvodného oddelenia XXXXX ako aj zabezpečením listinných dôkazov obsiahnutých vo vyšetrovacom spise. 

 Z výsledkov takto vykonaného dokazovania vyplýva, že sa skutok stal, vykazuje zákonné znaky prečinu krádeže v spolupáchateľstve v štádiu pokusu podľa § 20 Trestného zákona k § 14 odsek 1 Trestného zákona k § 212 odsek 2 písmeno a) Trestného zákona  a tohto skutku sa dopustili obvinení tým, že vnikli po preskočení oplotenia do areálu výkupne zberných surovín, odkiaľ sa po vypáčení visiaceho zámku na sklade výkupne pokúsili odcudziť tam sa nachádzajúcu meď naložením do vriec, pričom boli príslušníkmi polície na mieste činu prichytení. 

 Obvinení XXXXX, XXXXX a XXXXX sa k spáchaniu skutku podrobným opísaním skutkového deja priznali, pričom z obsahu úmrtného listu založeného vo vyšetrovacom spise vyplýva, že  obvinený XXXXX, nar. XXXXX trvale bytom XXXXX, XXXXX,  dňa 16. júna 2012 zomrel.  
    
Podľa ustanovenia § 215 odsek 1 písmeno d) Trestného poriadku s poukazom na ustanovenia § 9 odsek 1 písmeno d) Trestného poriadku, prokurátor  zastaví trestné stíhanie, nakoľko je trestné stíhanie neprípustné proti tomu, kto zomrel alebo bol vyhlásený za mŕtveho.

 S poukazom na skutočnosť, že obvinený XXXXX v priebehu prípravného konania zomrel,  bolo potrebné trestné stíhanie voči nemu zastaviť,  tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martina Čambalová
prokurátorka